Mal-kwadru titulari tal-Knisja Arċipretali ta' San Nikola fis-Siġġiewi li huwa xogħol tal-artist ċelebri Mattia Preti, jikkumplimentaw b'mod tassew artistiku hemm żewġ xogħlijiet mill-isbaħ tal-artist Malti Francesco Zahra. Dawn huma ż-żewġ lunetti li hemm fid-daħla tal-kor. Fihom naraw żewġ episodji mill-ħajja ta' San Nikola. Dawn huma San Nikola quddiem il-membri tal-Konċilju ta' Nicaea u l-ħelsien ta' San Nikola mill-ħabs mill- Verġni Mbierka u binha Ġest. Dawn iż-żewġ xogħlijiet għamilhom fis- sena 1758 u huma l-akbar żewġ lunetti fid- daqs li pinġa matul il-karriera twila tiegħu. Bħalma wieħed jara f'kull xogħol li għamel dan l-artist, dawn iż-żewġ lunetti huma mimlija moviment, b'figuri tista' tgħid f'kull parti tat-tila, kif ukoll kuluri mħallta ma' xulxin, b'reqqa u studju liema bħalha. Dawn ix-xogħlijiet Francesco Zahra kien għamilhom fl-aqwa perjodu tal-karriera tiegħu meta kellu 48 sena. Huwa twieled l-Isla nhar il-15 ta' Diċembru 1710 u minħabba l-fatt li l-familja tiegħu u dik tal-artist Ġann Nikola Buhagiar kienu qraba ta' xulxin huwa tgħallem l-ewwel passi fl-iskola tal-arti għandu stess. Ħadem ukoll mal-artist Antoine Favrav meta dan kien ġie Malta fl-1744. Miet nhar id-19 t' Awwissu 1773 u jinsab midfun fil-Knisja ta' San Pawl Nawfragu fil-Belt Valletta fejn hemm ukoll diversi xogħlijiet minn tiegħu. Grupp tal-Armar 6 ta' Diċembru Il-fatt li dan l-artist huwa meqjus minn bosta studjużi bħala wieħed mill-kbar fil- qasam tal-arti f'Malta għandu jkun ta' konferma li meta s-Siġġiwin ġew biex jagħmlu l-għażla tagħhom għal dak li kellu jagħmel ix-xogħol biswit xogħol t'artist kbir ieħor bħalma huwa Mattia Preti, il-ħsieb iżDelivering Higħ Qualitv Prices, Backing This With iħFree Deliveries (B BOSCH GĦUNDIG PHIIPS tagħhom mar fuq l-aqwa artist li setgħu jsibu dak iż-żmien. Ir-riżultat jidher b'mod ċar f'dawn iż- żewġ lunetti mill-isbaħ fid-daħla tal-kor tal- Knisja Arċipretali ta' San Nikola. Il-Festa t-tajba lil kulħadd. Grupp tal-Armar 6 ta' Diċembru